বাংলাদেশের শিল্পমন্ত্রী আমির হোসেন আমু এশিয়া ও প্রশান্ত মহাসাগরীয় আঞ্চলিক থ্রিআর ফোরামের সম্মেলনে অংশগ্রহণ করবেন। ভারতের মধ্য প্রদেশের ব্রিলিয়ান্ট কনভেনশন সেন্টারে অনুষ্ঠিত এক সম্মেলনে যোগ দিতে শিল্পমন্ত্রী ৮ই এপ্রিল সকালে ভারতের উদ্দেশ্যে ঢাকা ত্যাগ করবেন। আগামী সোমবার থেকে থ্রিআর ফোরামের বৈঠক শুরু হচ্ছে। চার দিনব্যাপী এ বৈঠক আগামী ১২ই এপ্রিল শেষ হবে। ভারতের গৃহায়ন ও শহর বিষয়ক মন্ত্রণালয়, জাপানের পরিবেশ মন্ত্রণালয় এবং জাতিসংঘের আঞ্চলিক উন্নয়ন কেন্দ্রের (ইউএনসিআরডি) যৌথভাবে এ ফোরামের বৈঠকের আয়োজন করেছে।